IT erineb vanematest tehnikaharudest sellega seotud keelekeskkonna ulatuse poolest. Kui näiteks autonduse-alaseid tekste näeb tavaline tarbija peamiselt autot ostes või remontides, siis verbaalse kasutajaliidesega IT-vahendid nagu arvutid, telefoniaparaadid, sidesüsteemid, veebikeskkonnad jne  demonstreerivad mingisugust keelekasutust ka tavalisele kasutajale pidevalt. Nii mõjutab IT-ala keelsus lausa otseselt väga suurt osa eesti keele kõnelejatest.